es gl gl gl gl ast gl gl eu gl gl gl ca gl gl es en gl pt pt gl gl es gl gl es gl gl gl es gl es en gl es ca gl az it gl gl gl gl gl gl gl gl gl gl gl gl gl es gl gl gl gl gl gl gl en gl el gl en gl ca gl it gl es es es gl es gl fr es es en pt es
Formación Continua – Federación Cogami Lugo
Axencias de colocación e empresas de traballo temporal
Publicado por Admin9 en febrero 4, 2017
A formación continua engloba toda actividade de aprendizaxe que se realiza ao longo da vida dunha persoa e ten por obxectivo mellorar os coñecementos, as competencias e as aptitudes dende un punto de vista persoal, social e relacionado co emprego.
Este tipo de formación axuda a manter o emprego e mellorar a empregabilidade da poboación, así como á reciclaxe profesional das persoas traballadoras. Tamén é unha maneira de actualizar coñecementos e mellorar a situación laboral. É un dereito permanente dos traballadores e traballadoras que favorece á igualdade de oportunidades e promoción persoal e profesional ante a evolución dos novos sistemas de produción e a implantación das novas tecnoloxías que afectan ao sistema laboral.
Existen dous tipos de plans formativos:
Sectoriais: son accións formativas dirixidas a un sector concreto. Nel débense respectar criterios e prioridades establecidos na negociación colectiva estatal.
Intersectoriais: son accións formativas dirixidas a competencias transversais ou competencias específicas dun sector para a reciclaxe e recalificación a outros sectores.
Estes plans, nos que se pode incluír a formación para o emprego entre Administracións Públicas, teñen como finalidade financiar a formación continua dirixida prioritariamente a persoas traballadoras ocupadas que ofrezan unha formación axustada ás necesidades do mercado laboral.
Hai unha serie de centros na nosa comunidade onde se poden realizar accións formativas nas tres categorías: regrada, ocupacional e continua. Como en toda a formación para o emprego, existen centros homologados e ademais existen entidades acreditadas no Rexistro de Centros e Entidades de Formación para o Emprego onde tamén se realizan estas actividades formativas como por exemplo:
Facemos referencia a unha formación bonificada que axuda ás empresas mediante reducións nas cotizacións a Seguridade Social. Neste caso a empresa pode decidir que formación precisa, como e cando se realiza incluso delegando nunha entidade organizadora.
A nivel estatal hai tamén unha fundación que axuda a promover a formación para o emprego:
A Formación en COGAMI:
O programa de formación desenvolto por COGAMI está adaptado ás necesidades e ás capacidades das persoas con discapacidade para adquirir as competencias que as capaciten para o seu desenvolvemento persoal e social.
Entre as accións formativas que xestionamos, destacamos:
Cursos convenio F.P./F.O., tanto presenciais como a distancia
Convenios de colaboración con empresas de formación
Concursos públicos dos seguintes organismos:
Organización de cursos de especialización propios
Podes contactar con nós no teléfono 981 574 698 ou no correo electrónico formacion@cogami.es
Deja un comentario Cancelar respuesta
Tu dirección de correo electrónico no será publicada. Los campos obligatorios están marcados con *
Recibir un email con los siguientes comentarios a esta entrada.
Recibir un email con cada nueva entrada.
© 2017 Federación Cogami Lugo. Todos los derechos reservados